Diari Oficial de la Generalitat Valenciana


Sumari del DOGV 9436, del 27-09-2022 (2022/8720)

Extracte de l'Ordre 54/2022, de 20 de setembre, de la Conselleria d'Educació, Cultura i Esport, per la qual s'aproven les bases reguladores per a la concessió de les subvencions a escriptura de guió i desenvolupament i preparació de projectes d'obres audiovisuals de l'Institut Valencià de Cultura, i s'efectua la convocatòria d'ajudes a escriptura de guió i desenvolupament i preparació de projectes d'obres audiovisuals per a 2022 i 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9436

Data del DOGV
:   27-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8720


Data del document
:   20-09-2022

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de l'Ordre 54/2022, de 20 de setembre, de la Conselleria d'Educació, Cultura i Esport, per la qual s'aproven les bases reguladores per a la concessió de les subvencions a escriptura de guió i desenvolupament i preparació de projectes d'obres audiovisuals de l'Institut Valencià de Cultura, i s'efectua la convocatòria d'ajudes a escriptura de guió i desenvolupament i preparació de projectes d'obres audiovisuals per a 2022 i 2023. [2022/8720]  
  
  
BDNS (identif.): 650072.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/650072  
  
Primer. Persones beneficiàries  
La present ordre estableix les bases per a la concessió d'ajudes destinades a l'escriptura de guió i desenvolupament i preparació de projectes d'obres audiovisuals realitzada entre els mesos de gener de 2022 i octubre de 2023, com a mitjà de suport al sector audiovisual en l'àmbit competencial de la Generalitat, estimulant l'escriptura de guions i el desenvolupament i la preparació d'obres audiovisuals, ja siga a partir d'una idea original o d'una adaptació amb la finalitat d'incentivar les activitats dirigides a la producció audiovisual en la Comunitat Valenciana.  
  
Segona. Finançament i quanties  
Al finançament de les ajudes que es preveuen en aquesta ordre es destinen 391.000 euros, a càrrec de l'aplicació pressupostària de la secció 09, entitat 00872, línia de subvenció S4006000, «Foment d'activitats audiovisuals», del IVC.  
D'aquest import, 195.500 euros aniran amb càrrec al pressupost de 2022 i 195.500 euros amb càrrec al pressupost de 2023.  
Les ajudes a escriptura de guió seran d'un import total de 144.000 euros, dels quals 72.000 seran amb càrrec al pressupost de 2022 i 72.000 seran amb càrrec al pressupost de 2023. Les ajudes al desenvolupament i preparació de projectes d'obres audiovisuals seran d'un import total de 247.000 euros, dels quals 123.500 seran amb càrrec al pressupost de 2022 i 123.500 seran amb càrrec al pressupost de 2023.  
No obstant això, la concessió de les ajudes previstes en la present ordre està condicionada a l'existència de crèdit adequat i suficient per a això en els pressupostos de l'IVC per a 2023.  
  
Tercer. Règim jurídic  
La present ordre té el caràcter de bases reguladores de les subvencions per al finançament d'actuacions en matèria de cultura.  
  
Quart. Presentació de sol·licituds  
1. Les sol·licituds i la documentació acreditativa han de presentar-se, en el termini de quinze dies hàbils, comptats des del següent a la publicació de la present convocatòria en el Diari Oficial de la Generalitat Valenciana. L'incompliment de l'esmentat termini donarà lloc a la no admissió de la sol·licitud.  
Totes les sol·licituds i documentació han de presentar-se per via telemàtica a través del registre electrònic accessible des de la pàgina web http://ivc.gva.es/, per a això l'entitat o el seu representant ha de disposar de qualsevol dels certificats o signatures electròniques que admet aquesta aplicació. La seua presentació suposa l'acceptació de les bases que s'estableixen en aquesta ordre.  
En cap cas seran vàlids els documents als quals s'haja d'accedir mitjançant enllaços o adreces web, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius, de manera que aquests documents es consideraran no presentats.  
2. Les sol·licituds s'han d'emplenar segons el model de sol·licitud d'ajudes que s'adjunta com a annex II i, si escau, s'haurà d'especificar l'import d'aquesta, així com la declaració responsable d'altres ajudes sol·licitades per al projecte proposat i declaració responsable de la concessió d'altres ajudes de minimis a l'entitat sol·licitant en els últims tres exercicis fiscals, no podent-se concedir la subvenció en cap cas que juntament amb l'import a concedir se supere l'import màxim de 200.000 euros en tres exercicis fiscals.  
3. En el cas d'escriptura de guió no es podrà presentar més d'un projecte per sol·licitant a aquesta convocatòria. En el cas de desenvolupament de projecte no es podran presentar més de dos projectes per sol·licitant (guionista i productora) a aquesta convocatòria. Un guionista podrà presentar un màxim de dues sol·licituds. Una productora podrà realitzar un màxim de dues sol·licituds.  
4. En cas de les ajudes de desenvolupament si existira una coproducció, només una de les empreses podrà presentar la sol·licitud, la qual, en cas d'obtindre una ajuda, serà la considerada com a beneficiària amb caràcter general.  
  
València, 20 de setembre de 2022.- La presidenta de l'Institut Valencià de Cultura: Raquel Tamarit Iranzo.